CELEX: 62009TN0426
Language: el
Date: 2009-10-21 00:00:00
Title: Υπόθεση T-426/09: Προσφυγή της 21ης Οκτωβρίου 2009 — Bayerische Asphalt-Mischwerke κατά ΓΕΕΑ — Koninklijke BAM Groep (bam)

16.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/29
            
         Προσφυγή της 21ης Οκτωβρίου 2009 — Bayerische Asphalt-Mischwerke κατά ΓΕΕΑ — Koninklijke BAM Groep (bam)
   (Υπόθεση T-426/09)
   2010/C 11/56
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Bayerische Asphaltmischwerke GmbH & Co. KG für Straβenbaustoffe (Hofolding, Γερμανία) (εκπρόσωποι: R. Kunze, δικηγόρος και Solicitor, και G. Würtenberger, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Koninklijke BAM Groep NV (Bunnik, Κάτω Χώρες)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 11ης Αυγούστου 2009 στην υπόθεση R 1005/2008-2 καθόσον με αυτή απορρίπτεται η ανακοπή ως προς τα εξής «μη μεταλλικοί άκαμπτοι σωλήνες για τον οικοδομικό κλάδο, φορητές κατασκευές, μη μεταλλικοί ακροδέκτες, κατασκευή κτιρίων, επισκευές, επισκευή και συντήρηση»,
            
         
               —
            
            
               να κάνει δεκτή την ανακοπή κατά του σήματος του οποίου ζητείται η καταχώριση όσον αφορά επίσης τα εξής «μη μεταλλικοί άκαμπτοι σωλήνες για τον οικοδομικό κλάδο, φορητές κατασκευές, μη μεταλλικοί ακροδέκτες, κατασκευή κτιρίων, επισκευές, επισκευή και συντήρηση»,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: η αντίδικος ενώπιον του τμήματος προσφυγών
   
      Σήμα προς καταχώριση: το εικονιστικό σήμα «bam» για προϊόντα και υπηρεσίες των κλάσεων 6, 19, 37 και 42
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν σήμα ή σημείο: καταχωρισμένο γερμανικό εικονιστικό σήμα «bam» για προϊόντα των κλάσεων 7 και 19
   
      Απόφαση του τμήματος ανακοπών: μερική αποδοχή της ανακοπής
   
      Απόφαση του τμήματος προσφυγών: μερική ακύρωση της αποφάσεως του τμήματος ανακοπών
   
      Λόγοι ακυρώσεως: παράβαση του άρθρου 8, παράγραφος 1, στοιχείο β', του κανονισμού (ΕΚ) 207/2009 καθότι το τμήμα προσφυγών έκρινε ότι δεν υφίσταται ομοιότητα μεταξύ, αφενός των προϊόντων και των υπηρεσιών που αφορά το σήμα του οποίου ζητείται η καταχώριση και, αφετέρου, των προϊόντων που αφορά το κατά τη διαδικασία ανακοπής αντιταχθέν σήμα· υπέρβαση εξουσίας καθότι το τμήμα προσφυγών αποφάνθηκε ultra vires· παράβαση του άρθρου 75 του κανονισμού 209/2009 καθότι το τμήμα προσφυγών δεν εξέτασε πλήρως τα επιχειρήματα που η προσφεύγουσα προέβαλε στην προσφυγή της· παράβαση του άρθρου 63, παράγραφος 1, του κανονισμού 209/2009 καθότι το τμήμα προσφυγών εσφαλμένως περιόρισε την έκταση της προστασίας του επίμαχου κοινοτικού σήματος και δεν προέβη επομένως σε εκτίμηση του συνόλου των κρίσιμων παραγόντων.